აჭარის ავტონომიური რესპუბლიკის განათლების, კულტურისა და სპორტის სამინისტროს პროგრამების/ქვეპროგრამების

2015 წლის პირველი კვარტლის შესრულების

ა ნ გ ა რ ი შ ი

აჭარის ავტონომიური რესპუბლიკის რესპუბლიკური განათლების, კულტურისა და სპორტის სამინისტროს 2015 წლის პირველი კვარტლის დაზუსტებული გეგმა განისაზღვრა 7 790 484 ლარით, ხოლო ფაქტიურმა შესრულებამ შეადგინა 6 340 817 ლარი, რაც გეგმის 81,3 პროცენტია.

მათ შორის:

აღნიშნულიდან გამომდინარე გაგიმარტავთ სამინისტროს პროგრამების, სსიპ აჭარის კულტურული მემეკვიდრეობის დაცვის სააგენტოსა და აჭარის სპორტისა და ახალგაზრდობის საქმეთა დეპარტამენტის პროგრამების პირველი კვარტლის შესრულების ანგარიშს.

1. **პროგრამა** - საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა, რომელიც შედგება ოთხი ქვეპროგრამისაგან, მათ შორის საჯარო სკოლების ინვენტარითა და ლაბორატორიებით აღჭურვის ქვეპროგრამის განხორციელება დაგეგმილია მიმდინარე წლის მეორე კვარტლიდან.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | საჯარო სკოლების ინფრასტრუქტურის გაუმჯობესება | 100 310 | 100 050 | **99,7%** |
| 2 | საპანსიონო ინფრასტრუქტურის გაუმჯობესება და ინვენტარით აღჭურვა | 212 400 | 212 203 | **99,9%** |
| 3 | სპორტის განვითარების ხელშეწყობა | 2 500 | 2 061 | **82,4%** |
|  | **სულ ჯამი:** | **315 210** | **314 314** | **99,7%** |

პროგრამის დასახელება - საგანმანათლებლო დაწესებულებების ინფრასტრუქტურის გაუმჯობესება და ინვენტარიტ აღჭურვა

ქვეპროგრამის დასახელება - საჯარო სკოლების ინფრასტრუქტურის გაუმჯობესება

2015 წლის დამტკიცებული გეგმა 4 268 520 ლარი;

მათ შორის საანგარიშო პერიოდის გეგმა - 100 310 ლარი;

განხორციელებული აქტივობები - ქვეპროგრამა მოიცავს აჭარის ადმინისტრაციულ ტერიტორიაზე არსებული 13 საჯარო სკოლის ინფრასტრუქტურის გაუმჯობესებას. საანგარიშო პერიოდში განხორციელდა შემდეგი სამუშაოები, კერძოდ, ქობულეთის მუნიციპალიტეტის სოფელ ცეცხლაურის N2 საჯარო სკოლის სამშენებლო სამუშაოებს ასრულებს შპს ,,ამაგი", რომელთანაც ხელშეკრულება გაფორმდა 2014 წელს, ამ ეტაპისთვის დასრულებულია შენობის კარკასის მშენებლობა, საანგარიშო პერიოდში თანხით 91 276 ლარი, ამასთავნავე განხორციელდა ტექნიკური ზედამხედველობა მოწოდებული სამუშაოების პროპორციულად 1 243 ლარი, 4 231 ლარის ექსპერტიზა დასრულებულ ობიექტებზე.

შესრულების %: 99,7 %

შესრულების % წლიურ გეგმასთან: 2,34%

ქვეპროგრამის დასახელება - საპანსიონო ინფრასტრუქტურის გაუმჯობესება და ინვენტარით აღჭურვა

2015 წლის დამტკიცებული გეგმა 1 587 446 ლარი;

მათ შორის საანგარიშო პერიოდის გეგმა - 212 400 ლარი;

საანგარიშო პერიოდში სამშენებლო სამუშაოები მიმდინარეობს დაბა შუახევის საჯარო სკოლის პანსიონის მშენებლობაზე, სამშენებლო სამუშაოებს ახორციელებს შპს ,,გია", ამ ეტაპისთვის დასრულებულია სამივე სართულის კონსტრუქციის მშენებლობა თანხით 210 431 ლარი. 1 772 ლარის ხარჯი გაწეულია ტექნიკური ზედამხედველობაზე შერულებული სამუშაოების ეტაპობრივ მოწოდებაზე.

შესრულების %: 100 %

შესრულების % წლიურ გეგმასთან: 13,4%

ქვეპროგრამის დასახელება - სპორტის განვითარების ხელშეწყობა

2015 წლის დამტკიცებული გეგმა 347 500 ლარი;

მათ შორის საანგარიშო პერიოდის გეგმა - 2 500 ლარი;

ქვეპროგრამა ითვალისწინებს აჭარის ადმინისტრაციულ ტერიტორიაზე 7 საჯარო სკოლაში სპორტული დარბაზის რეაბილიტაციას, ამ ეტაპისთვის 2 061 ლარის ხარჯი გაწეულია ექსპერტიზის ხარჯებისათვის 4 საჯარო სკოლაზე, რომლის რეაბილიტაცია დასრულებულია 2014 წელს.

შესრულების %: 82 %

შესრულების % წლიურ გეგმასთან: 0,6%

1. **პროგრამა** განათლების ხელმისაწვდომობის გაზრდა, რომელიც შედგება ხუთი ქვეპროგრამისაგან, მათ შორის საჯარო სკოლების ბიბლიოთეკების განვითარების ქვეპროგრამის განხორციელება მიმდინარე წლის მეორე კვარტლიდან.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | ვასწავლოთ მომავალი წარმატებისთვის | 45 780 | 34 706 | **75,8%** |
| 2 | სტუდენტთა დახმარება | 413 500 | 413 288 | **99,9%** |
| 3 | უმაღლესი განათლების ხელშეწყობა | 25 600 | 25 600 | **100%** |
| 4 | უცხოეთში სტაჟირება | 2 400 | 950 | **39,6%** |
|  | **სულ ჯამი:** | **487 280** | **474 543** | **97,4%** |

ქვეპროგრამის დასახელება - ვასწავლოთ მომავალი წარმატებისთვის

2015 წლის დამტკიცებული გეგმა - 159 380 ლარი;

მათ შორის საანგარიშო პერიოდის გეგმა - 45 780 ლარი;

განხორციელებული აქტივობები - ქვეპროგრამის ფარგლებში 2014-2015 სასწავლო წლის პირველ სემესტრში დასაქმებულ 24 პედაგოგს გაუგრძელდა ხელშეკრულება, ხოლო კონკურსის წესით საანგარიშო პერიოდში შეირჩა მხოლოდ 4 პედაგოგი. პირველ კვარტალში ქვეპროგრამით გათვალისწინებული 36 მასწავლებლის ნაცვლად სულ დასაქმებულია 28 პედაგოგი, რამაც გამოიწვია 11 000 ლარის აუთვისებლობა.

შესრულების %: 75,8 %

შესრულების % წლიურ გეგმასთან: 21,77%

ქვეპროგრამის დასახელება - სტუდენტთა დახმარება

2015 წლის დამტკიცებული გეგმა - 1 000 000ლარი;

მათ შორის საანგარიშო პერიოდის გეგმა - 413 500 ლარი;

განხორციელებული აქტივობები - ქვეპროგრამის ფარგლებსი წინა წელს დაფინანსებული 410 სტუდენტიდან 394 სტუდენტს, რომლებმაც გადალახეს პროგრამით დადგენილი ბარიერი, გაუგრძელდა დაფინანსება. ხოლო 2015 წლის პროგრამის ფარგლებში 52 პირველკურსელის ნაცვლად შეირჩა და დაფინანსდა 57 სტუდენტი. სულ საანგარიშო პერიოდში დაფინანსდა 451 სტუდენტი.

რეკლამისათვის გამოყოფილი თანხიდან შეიქმნა ეკონომია 200 ლარი, ბაზრის კვლევის შედეგად შერჩეულ იქნა კომპანია, რომელმაც ნაცვლად 500 ლარისა დაგვიმზადა ვიდეო რეკლამა 300 ლარში.

შესრულების %: 99,95 %

შესრულების % წლიურ გეგმასთან: 41,32 %

ქვეპროგრამის დასახელება - უმაღლესი განათლების ხელშეწყობა

2015 წლის დამტკიცებული გეგმა - 224 500 ლარი;

მათ შორის საანგარიშო პერიოდის გეგმა - 25 600 ლარი;

განხორციელებული აქტივობები - საანგარიშო პერიოდში ქვეპროგრამის ფარგლებში 2014 წელს სამინისტროს მიერ დაფინანსებულ სტუდენტებს გაუგრძელდათ დაფინანსება, კერძოდ:

ა) ერეკლე მუჯირს 2015 წლის გაზაფხულის სემესტრის იტალიაში ჯონ კაბოტის უნივერსიტეტში მარკეტინგის საბაკალავრო პროგრამაზე სწავლის ხარჯები არაუმეტეს 12 500 ლარის ოდენობით საქართველოს საგადასახადო კოდექსით გათვალისწინებული გადასახადების ჩათვლით;

ბ) ანა ქასრაშვილის 2015 წლის გაზაფხულის სემესტრის ესპანეთში ბერკლის მუსიკალურ კოლეჯში ფილმების, სატელევიზიო და ვიდეო თამაშების მუსიკის სამაგისტრო პროგრამაზე სწავლის ხარჯები არაუმეტეს 12 500 ლარის ოდენობით საქართველოს საგადასახადო კოდექსით გათვალისწინებული გადასახადების ჩათვლით.

რეკლამისათვის განსაზრვრული თანხა დაიხარჯა ვიდეო რგოლის, ფლაერებისა და მაისურების დასამზადებლად.

შესრულების %: 100 %

შესრულების % წლიურ გეგმასთან: 11,4 %

ქვეპროგრამის დასახელება - უცხოეთში სტაჟირება

2015 წლის დამტკიცებული გეგმა - 17 100 ლარი;

მათ შორის საანგარიშო პერიოდის გეგმა - 2 400 ლარი;

განხორციელებული აქტივობები - საანგარისო პერიოდში ქვეპროგრამის ფარგლებში გათვალისწინებული იყო 2 სტაჟიორის გაგზავნა საზღვარგარეთ, უცხოეთში (საფრანგეთის ქ. ბეზანსონში) გაიგზავნა ერთი სტაჟიორი. მარტის თვეში შერჩეულ მეორე სტაჟიორს სტაჟირება ეწყება აპრილის თვეში. ამიტომ უცხოეთში გაემგზავრება აპრილის თვეში და პარალელურად თანხაც ჩაერიცხება მეორე კვარტალში.

შესრულების %: 39,6 %

შესრულების % წლიურ გეგმასთან: 5,55 %

1. **პროგრამა** განათლების ხარისხის გაუმჯობესება, რომელიც შედგება ორი ქვეპროგრამისაგან.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | სასკოლო კლუბების ხელშეწყობა | 2 735 | 2 615 | **95,6 %** |
| 2 | კონკურსები და ოლიმპიადები | 12 000 | - | **-** |
|  | **სულ ჯამი:** | **14 735** | **2 615** | **17,7%** |

ქვეპროგრამის დასახელება - სასკოლო კლუბების ხელშეწყობა

2015 წლის დამტკიცებული გეგმა - 34 700 ლარი;

მათ შორის საანგარიშო პერიოდის გეგმა - 2 735 ლარი;

განხორციელებული აქტივობები - ქვეპროგრამის ფარგლებში საანგარიშო პერიოდში ჩატარებული იქნა კონკურსი, შემოსულია 103 განაცხადი და მიმდინარეობს აღნიშნული განაცხადების შესწავლა.

შესრულების %: 95,6 %

შესრულების % წლიურ გეგმასთან: 7,5 %

ქვეპროგრამის დასახელება - კონკურსები და ოლიმპიადები

2015 წლის დამტკიცებული გეგმა - 121 500 ლარი;

მათ შორის საანგარიშო პერიოდის გეგმა - 12 000 ლარი;

განხორციელებული აქტივობები - საანგარიშო პერიოდში ქვეპროგრამის ფარგლებსი დაგეგმილი იყო საგნობრივი ოლიმპიადის პირველი და მეორე ტურის ტესტების დაბეჭდვა და ოლიმპიადის ჩატარებისათვის ორგანიზაციული საკითხების მოგვარება. პირველი ტურის ტესტები სკოლებისათვის მიწოდებული იქნა ელექტრონული ფორმით, ხოლო მეორე ტურის ტესტების დაბეჭდვა გადავანაცვლეთ მეორე კვარტალში თანხების ეკონომიურად ხარჯვის გათვალისწინებით, რამაც ქვეპროგრამის ბიუჯეთში წარმოქმნა ეკონომია 12 000 ლარი.

შესრულების %: - %

შესრულების % წლიურ გეგმასთან: - %

1. **პროგრამა -** საშემსრულებლო ხელოვნების ხელშეწყობა

2015 წლის დამტკიცებული გეგმა - 200 000 ლარი;

მათ შორის საანგარიშო პერიოდის გეგმა - 2 695 ლარი;

განხორციელებული აქტივობები - პირველი კვარტლის სრული ხარჯი შეადგენდა კოორდინატორის ხელფასსა და საკომუნიკაციო ხარჯს. ამჟამად კოორდინატორის ადგილი ვაკანტურია, რამაც შექმნა ეკონომია. პირველი კვარტლის განმავლობაში მომზადდა და გაფორმდა ხელშეკრულება ბრიტანეთის საბჭოსთან საქართველოში; მიმდინარეობს აუდიტორიის განვითარების სტრატეგიის და სამოქმედო გეგმის მონიტორინგის მოსამზადებელი სამუშაოები: პროგრამაში ჩართულმა ორგანიზაციებმა წარმოადგინეს აუდიტორიის მოზიდვის სტრატეგიისა და სამოქმედო გეგმის რედაქტირებული ვარიანტები; აღნიშნული დოკუმენტები ითარგმნა და გადაეგზავნა ბრიტანელ ექსპერტებს შემდგომი კომენტარებისათვის /ანალიზისთვის; აუდიტორიის განვითარების სამოქმედო გეგმის განხორციელების პრაქტიკა და კონსულტაციები: შეირჩა ბრიტანელი ექსპერტები, განისაზღვრა ვიზიტის დრო, მიმდინარეობს კონსულტაციების შინაარსობრივი ასპექტების დაკონკრეტება; მიმდინარეობს მოსამზადებელი სამუშაოები აჭარის კულტურის სფეროს წარმომადგენელთა ვიზიტისა და ედინბურგის ფესტივალზე კულტურულ-საგანმნათლებლო პროგრამაში მონაწილეობის უზრუნველსაყოფად.

შესრულების % - 0,0 %

წლიურ გეგმასთან - 0,0 %

1. **პროგრამა -** აჭარაში კინოხელოვნების განვითარების ხელშეწყობა

2015 წლის დამტკიცებული გეგმა - 400 000 ლარი;

მათ შორის საანგარიშო პერიოდის გეგმა - 103 345 ლარი;

განხორციელებული აქტივობები

* პროგრამაში კინოპროექტების დაფინანსება (ფილმების და ვიდეოჩანაწერების წარმოებისა და მათთან დაკავშირებული მომსახურებების შესყიდვა) - პირველ კვარტალში გათვალისწინებული იყო 80 000 ლარი, იქედან გამომდინარე რომ კონკურსის წესით ხდება გამარჯვებულების გამოვლენა, თანხის დახარჯვა დამოკიდებულია კონკურსის დასრულებასა და გამარჯვებული პროექტების განხორციელების დროით გეგმაზე. ამჟამად გამოვლენილია 3 გამარჯვებული პროექტი, თითოელის დაფინანსება შეადგენს 80 000 ლარს, მიმდინარეობს ხელშეკრულებებზე მუშაობა.
* საგანმანათლებლო აქტივობების და საგამომცემლო მხარდაჭერა (მათ შორის საზაფხულო სკოლა) პირველი კვარტალის გეგმა შეადგენს 19 000 ლარს, აქედან გაიხარჯა 1320 ლარი პროექტის „კინო სკოლაში“ დახურვასთან დაკავშირებით აჭარიდან 40-მდე მოსწავლის ქალაქ თბილისში ტრანსპორტირებაზე, ხოლო 18 500 ლარზე გაფორმდა ხელშეკრულება კინემატოგრაფიის ეროვნულ ცენტრთან, დაგეგმილი იყო თანხის ნაწილის წინასწარ გატანა, რაც ტექნიკური მიზეზების გამო ვერ მოხერხდა.

შესრულების % - 3,9 %

შესრულების % წლიურ გეგმასთან - 1,0 %

1. **პროგრამა -** ფოლკლორის ხელშეწყობა

2015 წლის დამტკიცებული გეგმა - 170 000 ლარი;

მათ შორის საანგარიშო პერიოდის გეგმა - 18 000 ლარი;

განხორციელებული აქტივობები - პროგრამის ,,ფოლკლორის ხელშეწყობა“ ფარგლებში აჭარის ავტონომიური რესპუბლიკის მუნიციპალიტეტის კულტურის ცენტრებთან არსებული ფოლკლორული ანსამბლებისათვის სასცენო კოსტუმების შეძენის მიზნით აჭარის ავტონომიური რესპუბლიკის განათლების, კულტურისა და სპორტის სამინისტრომ გამოაცხადა ტენდერი, სადაც გაიმარჯვა ი/მ ირმა დიასამიძემ, გაფორმდა ხელშეკრულება და მოხდა საავანსო ანგარისწორება 15 000 ლარი; მიმდინარეობს აჭარის სიმღერისა და ცეკვის ბავშვთა ფოლკლორული ანსამბლების ოლიმპიადის მოსამზადებელი სამუშაოები: დამტკიცდა დებულება, ჟიურის შემადგენლობა და განისაზღვრა ოლიმპიადის ჩატარების განრიგი.

შესრულების %: 83,3 %

შესრულების % წლიურ გეგმასთან: 8,82 %

1. **პროგრამა -** კულტურული ცხოვრების გააქტიურება და პოპულრიზაცია, რომელიც შედგება ორი ქვეპროგრამისაგან: ხელოვნებისა და კულტურის საქმიანობის ხელშეწყობა და პოპულარიზაცია და კულტურული ცხოვრების ხელშეწყობა სოფლად. ქვეპროგრამა კულტურული ცხოვრების ხელშეწყობა სოფლად დროითი გეგმის მიხედვით იწყება საანგარიშო წლის მესამე კვარტლიდან.

ქვეპროგრამის დასახელება - ხელოვნებისა და კულტურის საქმიანობის ხელშეწყობა და პოპულარიზაცია

2015 წლის დამტკიცებული გეგმა - 725 000 ლარი;

მათ შორის საანგარიშო პერიოდის გეგმა - 127 000 ლარი;

განხორციელებული აქტივობები :

* ფესტივალებში, კონკურსებში, გამოფენებში და სხვა ღონისძიებებში მონაწილეობის ხელშეწყობა - დაფინანსდა თურქეთის რესპუბლიკაში სსიპ ,,აჭარის მელიტონ კუხიანიძის სახელობის სიმღერისა და ცეკვის სახელმწიფო ანსამბლი"-ს მონაწილეობა. ამავე აქტივობაში ამ ეტაპზე გამოცხადებულია კონკურსი სადაც გამოვლენილია გამარჯვებული;
* ფესტივალების, კონცერტების და სხვა წარმოდგენების ორგანიზება - დაფინანსდა სსიპ ,,აჭარის მ. კუხიანიძის სახელობის სიმღერისა და ცეკვის სახელმწიფო ანსამბლის კონცერტი თბილისში;
* სახვითი, გამოყენებითი,მულტიმედიური ხელოვნების მხარდაჭერა - დაფინანსდა წიგნი-ალბომი ,,აჭარის საგანძური" ჩასადები ხელნაკეთი სასაჩუქრე ყუთების დამზადება და პროექტი - ,,მეგობრობის პალიტრა";
* სახელოვნებო განათლების ხელშეწყობა - ეტაპობრივად ფინანსდება პროექტი ,,მასტერკლასები პროფილურ საგნებში - ხალხურ-სცენური ცეკვა", ვინაიდან ზ.ფალიაშვილის სკოლამ დროულად ვერ მიიღო გამარტივებული შესყიდვის უფლება ხელშეკრულებაში შევიდა ცვლილება და პროექტის განხორციელება დაიწყო ერთი თვით გვიან. დაფინანსდა ასევე ქართული ქორეოგრაფიული ხელოვნების განვითარების საკითხებისადმი მიძღვნილი რესპუბლიკური სამეცნიერო-პრაქტიკული კონფერენცია.
* თავისუფალი პროექტების და ახალი ინიციატივების მხარდაჭერა - კონკურსის შედეგად გამოვლინდა 4 გამარჯვებული პროექტი. საანგარიშო პერიოდში ათვისებულია 48 871 ლარი.

შესრულების %: 77,5 %

წლიურ გეგმასთან: 13,57 %

1. **პროგრამა -** კულტურული მემეკვიდრეობის დაცვა, განვითარება და პოპულარიზაცია, რომელიც შედგება ორი ქვეპროგრამისაგან.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | კულტურული მემკვიდრეობის მართვა | 167 068 | 139 820 | **83,7 %** |
| 2 | კულტურული მემკვიდრეობის შენარჩუნება და განვითარება | 118 000 | 27 548 | **23,34%** |
|  | **სულ ჯამი:** | **285 068** | **167 368** | **58,71%** |

ქვეპროგრამის დასახელება - კულტურული მემკვიდრეობის შენარჩუნება და განვითარება, რომელიც მოიცავს სამ ღონისძიებას, კერძოდ: ა) აჭარაში დაცული კულტურული მემკვიდრეობის უძრავი ძეგლების რეაბილიტაცია და კონსერვაცია, ბ) მუზეუმების მშენებლობა-რეაბილიტაცია,

გ) არქეოლოგიური ექსპედიების მოწყობა - განხორციელება დაგეგმილია ზაფხულის პერიოდში.

2015 წლის დამტკიცებული გეგმა - 821 600 ლარი;

მათ შორის საანგარიშო პერიოდის გეგმა - 118 000 ლარი;

განხორციელებული აქტივობები :

* 10 000 ლარის აუთვისებლობა საანგარიშო პერიოდში გამოწვეულია, იმ გარემოებით, რომ აჭარაში დაცული კულტურული მემკვიდრეობის უძრავი ძეგლების რეაბილიტაციისა და კონსერვაციის აქტივობის ფარგლებში არ განხორციელდა გადაუდებელი რეაბილიტაციის საჭიროების მქონე ძეგლების საპროექტო სამუშაოების შესყიდვა ვინაიდან მიმდინარეობს შესაბამისი ძეგლის შერჩევის პროცედურა;
* მუზეუმების მშენებლობა რეაბილიტაციის ფარგლებში საანგარიშო პერიოდში გათვალისწინებული იყო 108 000 ლარი, 27 548 ლარი ანაზრაურებული იქნა შესრულებული სამუშაოების მიხედვით, ხოლო 80 452 ლარის ათვისება მოხდება შემდეგ პერიოში. რაც გამოწვეულია იმ გარემოებით, რომ სამუშაოების პროექტში შეტანილ იქნა ცვლილება, რის გამოც ვერ მოხერხდა საანგარიშო პერიოდში გათვალისწინებული ფინანსური რესურსის გახარჯვა.

შესრულების %: 23,35 %

შესრულების % წლიურ გეგმასთან: 3,35 %

1. **პროგრამა -** სპორტის ხელშეწყობა, რომელიც შედეგბა ექვსი ქვეპროგრამისაგან.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებული  გეგმა | ფაქტი | შესრულების % |
| 1 | სპორტული ღონისძიებები | 235 000 | 209 234 | **89,0%** |
| 2 | აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადი ჯილდოები | 70 000 | 53 050 | **75,8%** |
| 3 | სათამაშო სახეობათა განვითარების ხელშეწყობა | 101 000 | 37 684 | **37,3%** |
| 4 | აჭარის სპორტის სახეობათა ნაკრები გუნდების მზადება ,,ახალგაზრდული ოლიმპიური ფესტივალი თბილისი – 2015” | 104 500 | 14 423 | **13,8%** |
| 5 | მწვრთნელთა, მსაჯთა და სპორტსმენთა სოციალური მხარდაჭერა და წახალისება | 23 000 | 22 200 | **95,7%** |
|  | **სულ ჯამი:** | **533 500** | **336 591** | **63,1%** |

ქვეპროგრამის დასახელება - სპორტული ღონისძიებები

2015 წლის დამტკიცებული გეგმა - 1 205 000 ლარი;

მათ შორის საანგარიშო პერიოდის გეგმა - 235 000 ლარი;

განხორციელებული აქტივობები - ქვეპროგრამით დაფინანსდა აჭარის ჩემპიონატების, პირველობებისა და სასწავლო-საწვრთნო შეკრებების ჩატარება, მსოფლიო და ევროპის ჩემპიონატებში, სხვადასხვა საერთაშორისო და რესპუბლიკურ ტურნირებში აჭარის გუნდებისა და სპორტსმენების მონაწილეობა. ყოველი წლის დასაწყისში ეროვნული ფედერაციების მიერ იქმნება სპორტული კალენდრები, რომელსაც აჭარაში მოქმედი ფედერაციები წარმოადგენენ დეპარტამენტში. წარმოდგენილი ინფორმაციების საფუძველზე დეპარტამენტის მიერ დგება კალენდარული გეგმა.

საანგარიშო პერიოდში კალენდარული გეგმის თანახმად ჩატარდა აჭარაში მოქმედი ფედერაციების 76 ღონისძიება. მარტის თვეში აჭარის ავტონომიური რესპუბლიკის მთავრობის სარეზერვო ფონდიდან გამოყოფილი იქნა 25 000 ლარი 2018 წლის მსოფლიო საჭადრაკო ოლიმპიადის საორგანიზაციო კომიტეტის მარტისა და აპრილის თვეების საორგანიზაციო ხარჯების გასაწევად, საიდანაც 12 500 ლარი გაწეული იქნა აპრილის თვეში, ხოლო დარჩენილი 12 500 ლარი კი ანაზღაურებული იქნება მომდევნო თვეში. ყოველივე ზემოაღნიშნულმა გამოიწვია თანხის ნაწილობრივ აუთვისებლობა.

შესრულების %: 89,0 %

წლიურ გეგმასთან: 17,4% %

ქვეპროგრამის დასახელება - აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადი ჯილდოები

2015 წლის დამტკიცებული გეგმა - 350 000 ლარი;

მათ შორის საანგარიშო პერიოდის გეგმა - 70 000 ლარი;

განხორციელებული აქტივობები - აჭარაში მოქმედი სპორტული ფედერაციის 90 სპორტსმენსა და მწვრთნელს სხვადასხვა რანგის ჩემპიონატებსა თუ პირველობებში მიღწეული წარმატებებისათვის ქვეპროგრამის ფარგლებში გადაეცა ერთჯერადი ფულადი ჯილდო.

შესრულების %: 75,8%

წლიურ გეგმასთან: 15,2 %

ქვეპროგრამის დასახელება - სათამაშო სახეობათა განვითარების ხელშეწყობა

2015 წლის დამტკიცებული გეგმა - 461 000 ლარი;

მათ შორის საანგარიშო პერიოდის გეგმა - 101 000 ლარი;

განხორციელებული აქტივობები - ქვეპროგრამა ითვალისწინებს სპორტის შვიდი სახეობის ხელშეწყობას, კერძოდ: ხელბურთის, ფრენბურთის, წყალბურთის, ფეხბურთის, რაგბის, კალათბურთისა და ინდორ ჰოკეის შემდგომ პოპულარიზაციას და განვითარებას, სადაც მონაწილეობას ღებულობს ჩამოთვლილი სპორტის სახეობის ნაკრები გუნდების არანაკლებ 190 სპორტსმენი, 12 მწვრთნელი და 7 კოორდინატორი. აჭარის ავტონომიური რესპუბლიკის მთავრობის 2015 წლის 23 თებერვლის N32 განკარგულებით სპორტისა და ახალგაზრდობის საქმეთა დეპარტამენტს მიეცა უფლება ქვეპროგრამით გათვალისწინებული სახელმწიფო შესყიდვების გამარტივებული შესყიდვის საშუალებით განხორციელების შესახებ. შესაბამისად ქვეპროგრამის განხორციელება დაიწყო მარტის თვიდან, რამაც გამოიწვია სასწავლო-საწვრთნო შეკრებებისა და საკონტროლო მატჩების ნაწილის პირველი კვარტლის ნაცვლად მომდევნო თვეებში გადატანა.

3 თვის განმავლობაში ჩატარდა 3 სასწავლო-საწვრთნო შეკრება ფეხბურთში, კალათბურთსა და ინდორ ჰოკეიში და 6 სამატჩო შეხვედრა ფრენბურთში, წყალბურთსა და ხელბურთში. ჩატარებული ღონისძიებების ანაზღაურების მიზნით მარტის თვეში გაწეული იქნა ხარჯი 32 341 ლარის ოდენობით, ხოლო აპრილის თვეში კი 21 755 ლარი. სპორტსმენები ღონისძიებების პროცესში უზრუნველყოფილი იყვნენ ტრანსპორტით, სასტუმროთი და კვებით, ღონისძიების ორგანიზებისათვის საჭირო დარბაზის იჯარით.

შესრულების %: 37,3%

წლიურ გეგმასთან: 8,17 %

ქვეპროგრამის დასახელება - აჭარის სპორტის სახეობათა ნაკრები გუნდების მზადება ,,ახალგაზრდული ოლიმპიური ფესტივალი თბილისი – 2015”

2015 წლის დამტკიცებული გეგმა - 184 000 ლარი;

მათ შორის საანგარიშო პერიოდის გეგმა - 104 500 ლარი;

განხორციელებული აქტივობები - ქვეპროგრამის ძირითადი მიზანია 2015 წელს ივნისის თვეში თბილისში გასამართი ახალგაზრდული ოლიმპიური ფესტივალისათვის „თბილისი - 2015“ აჭარის ნაკრები გუნდებისთვის შესაბამისი კანდიდატების შერჩევა და სპორტის შვიდ სახეობაში (ველოსპორტი, ჩოგბურთი, კალათბურთი, მძლეოსნობა, ძიუდო, ფრენბურთი, ხელბურთი) გუნდის წევრების მომზადება, სასწავლო-საწვრთნო შეკრებების და საკონტროლო შეხვედრების ჩატარება ქვეყნის შიგნით და საზღვარგარეთ. აჭარის ავტონომიური რესპუბლიკის მთავრობის 2015 წლის 23 თებერვლის N32 განკარგულებით სპორტისა და ახალგაზრდობის საქმეთა დეპარტამენტს მიეცა უფლება ქვეპროგრამით გათვალისწინებული სახელმწიფო შესყიდვების გამარტივებული შესყიდვის საშუალებით განხორციელების შესახებ. შესაბამისად ქვეპროგრამის განხორციელება დაიწყო მარტის თვიდან, რამაც გამოიწვია სასწავლო-საწვრთნო შეკრებებისა და საკონტროლო მატჩების ნაწილის პირველი კვარტლის ნაცვლად მომდევნო თვეებში გადატანა.

3 თვის განმავლობაში ჩატარდა 3 სამატჩო შეხვედრა ფრენბურთში, ხელბურთსა და ჩოგბურთში და 2 სასწავლო საწვრთნო შეკრება კალათბურთსა და მძლეოსნობაში, სამატჩო შეხვედრების ხარჯი 11 250 ლარი ანაზღაურებული იქნა პირველ კვარტალში, ხოლო სასწავლო საწვრთნო შეკრების თანხა 10520 ლარი ანაზღაურებული იქნა აპრილის თვეში. სპორტსმენები ღონისძიებების პროცესში უზრუნველყოფილი იყვნენ ტრანსპორტით, სასტუმროთი და კვებით, ღონისძიების ორგანიზებისათვის საჭირო დარბაზების იჯარით. გაცემული იქნა მწვრთნელების მომსახურების ანაზღაურება 3174 ლარის ოდენობით.

შესრულების %: 13,8% %

წლიურ გეგმასთან: 7,84 %

ქვეპროგრამის დასახელება - მწვრთნელთა, მსაჯთა და სპორტსმენთა სოციალური მხარდაჭერა და წახალისება

2015 წლის დამტკიცებული გეგმა - 91 000 ლარი;

მათ შორის საანგარიშო პერიოდის გეგმა - 23 000 ლარი;

განხორციელებული აქტივობები - ქვეპროგრამის თანახმად გათვალისწინებული იყო საპენსიო ასაკის, ოლიმპიური თამაშების, მსოფლიოს და ევროპის ჩემპიონების, პრიზიორების, სპორტის დამსახურებული მუშაკების, მოღვაწეების და მწვრთნელების ფინანსური მხარდაჭერა. საპენსიო და არასაპენსიო ასაკის სპორტის მუშაკთა, სპორტის დამსახურებულ მუშაკთა, მოღვაწეთა და მწვრთნელთა იუბილეებისა და სხვა ღირსშესანიშნავ თარიღებთან დაკავშირებით მატერიალური მხარდაჭერის გაწევა, ასევე საპენსიო და არასაპენსიო ასაკის სპორტის მუშაკთა, სპორტის დამსახურებულ მუშაკთა, მოღვაწეთა და მწვრთნელთა გარდაცვალების შემთხვევაში მათი ოჯახებისათვის მატერიალური მხარდაჭერის გაწევა. რის საფუძველზეც 3 თვის განმავლობაში ყოველთვიური 187,50 ლარიანი დახმარება გაეწია 32 ბენეფიციარს (18000 ლარი), იუბილეებისა და სხვა ღირსშესანიშნავ თარიღებთან დაკავშირებით მატერიალური მხარდაჭერა გაეწია 7 ბენეფიციარს სულ თანხით 4200 ლარი.

შესრულების %: 96,7 %

წლიურ გეგმასთან: 24,4 %

1. **პროგრამა -** ახალგაზრდულ საქმეთა სფეროს ხელშეწყობა

|  |  |  |  |  |
| --- | --- | --- | --- | --- |
| N | ღონისძიებების დასახელება | დაზუსტებული  გეგმა | ფაქტი | შესრულების % |
| 1 | ინტელექტუალური თამაშები | 8 016 | 4 461 | **55,6%** |
| 2 | ახალგაზრდობის კლუბების მხარდაჭერა | 6 000 | - | **-** |
| 3 | მხიარული რეგიონი | 16 500 | 16 500 | **100%** |
| 4 | ერთჯერადი თავისუფალი პროექტები | 27 000 | 12 970 | **48,0%** |
| 5 | უცხოეთში სხვადასხვა ტრენინგ სემინარებსა და კონფერენციებში მონაწილე | 12 000 | 10 042 | **83,7%** |
| 6 | ფორუმი ,,რეგიონის განვითარება და ახალგაზრდობის როლი" | 22 000 | 22 000 | **100%** |
|  | **სულ ჯამი:** | **91 516** | **65 973** | **72,1%** |

პროგრამის დასახელება - ახალგაზრდულ საქმეთა სფეროს ხელშეწყობა, რომელიც შედგება 10 ღონისძიებისაგან, აქედან ოთხი ღონისძიების განხორციელება დაგეგმილია მომდენო კვარტლებში.

2015 წლის დამტკიცებული გეგმა - 403 700 ლარი;

მათ შორის საანგარიშო პერიოდის გეგმა - 91 516 ლარი;

განხორციელებული აქტივობები -

1. ინტელექტუალური თამაშების ღონისძიებების ფარგლებში დაფინანსდა აჭარის სასკოლო ჩემპიონატის ორი ეტაპი, სადაც მონაწილეობას ღებულობდა მუნიციპალიტეტებისა და ბათუმის საჯარო და კერძო სკოლების 500 -მდე მოსწავლე, ბიუჯეტით 4461 ლარი. ასევე მარტის თვეში ჩატარდა ბათუმის სასკოლო ჩემპიონატი, რომლის ბიუჯეტიც შეადგენს 4625 ლარს, აღნიშნული თანხა გაიცემა აპრილის თვეში;
2. ახალგაზრდული კლუბების მხარდაჭერა - აღნიშნული ღონისძიების ფარგლებში წლის განმავლობაში დაგეგმილია ხუთი კლუბის დაფინანსება, მათ შორის: ლიტერატურული კლუბი, თანხით 18000 ლარი; ხელოვანთა კლუბი, თანხით 12000 ლარი; გამომგონებელთა კლუბი, თანხით 7000 ლარი; სადისკუსიო კლუბი, თანხით 10000 ლარი; შეზღუდული შესაძლებლობის მქონე პირთა კლუბი, თანხით 8000 ლარი.

ოთხ კლუბთან პირველ კვარტალში გაფორმებული იქნა ხელშეკრულება, ხოლო მეხუთე სადისკუსიო კლუბთა ხელშეკრულება გაფორმდება აპრილის თვეში და არსებული რესურსის ათვისება მოხდება მეორე კვარტალში.

მარტის თვეში ლიტერატურული კლუბის ,შშმ-პირთა კლუბისა და გამომგონებელთა კლუბების მიერ ორგანიზებულ იქნა ღონისძიებები თანხით 13 870 ლარი, რომელთა გაცემაც მოხდება აპრილის თვეში.

1. მხიარული რეგიონი - აღნიშნულ ღონისძიებაში მონაწილეობა მიიღო დაახლოებით 80 ახალგაზრდამ, ღონისძიებას ესწრებოდა 800 -ზე მეტი მაყურებელი;
2. ერთჯერადი თავისუფალი პროექტები - უცხოეთში სხვადასხვა ტრენინგ სემინარებსა და კონფერენციებში მონაწილე სტუდენტ ახალგაზრდების მხარდაჭერის ფარგლებში დაფინანსდა 8 სტუდენტის მგზავრობის ხარჯი თანხით 10042 ლარი. დეპარტამენტში შემოსულია და აპრილის თვეში დაფინანსდება 7 სტუდენტის მგზავრობის ხარჯები.
3. უცხოეთში სხვადასხვა ტრენინგ სემინარებსა და კონფერენციებში მონაწილე - ერთჯერადი თავისუფალი პროექტების პუნქტიდან დაფინანსდა ორი პროექტი ,,ევროკავშირის მოდელირება" (6018,37 ლარი) და ,,ლეგენდების გზამკვლევი" (6952 ლარი). დეპარტამენტში მარტის თვეში შემოსულია და აპრილის თვეში დაფინანსდება ხუთი ერთჯერადი პროექტი: შპს „Eredelis Art“-ის მიერ პროექტი „იგრძენი ბათუმის გულისცემა“, ბიუჯეტით 5195 ლარი; ა(ა)იპ „საქართველოს სკაუტური მოძრაობის აჭარის ორგანიზაცია“ პროექტი „ბანაკი-ოცნების ქალაქი“ , ბიუჯეტით 7440 ლარი; ა(ა)იპ „თავისუფალ ჟურნალისტთა სახლი“-ის პროექტი „ერთად ვითანამშრომლოთ უკეთესი მომავლისათვის“, რომლის ბიუჯეტიც შეადგენს 6990 ლარს; ა(ა)იპ „თანამედროვე ხელოვნების სივრცე“-ს პროექტი „ოდესა ბათუმი ფოტო დღეები“ , ბიუჯეტით 6500 ლარი; შპს „მაკრო სტუდიო “ -ს პროექტი „ვიცხოვროთ ჯამრთელი ცხოვრების წესით“, რომლის ბიუჯეტი შეადგენს 7000 ლარს.

გამომდინარე აქედან აუთვისებელი თანხის 14030 ლარის ათვისება მოხდება მეორე კვარტალში.

1. ფორუმი ,,რეგიონის განვითარება და ახალგაზრდობის როლი" - ღონისძიებაში ჩართული იყო და მონაწილეობდა აჭარის უმაღლესი სასწავლებლების 50 სტუდენტი, რომელთაც სამი დღის განმავლობაში ჩაუტარდათ ტრენინგ- სემინარები და გადაეცათ სერთიფიკატები.

შესრულების %: 72,1 %

წლიურ გეგმასთან: 16,3 %